ରଣପୁର (ବିଧାନ ସଭା ନିର୍ବାଚନ ମଣ୍ଡଳୀ)
ରଣପୁର (କ୍ରମିକ ସଂଖ୍ୟା: ୧୧୯) ନୟାଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳଗୁଡ଼ିକ ହେଲା ରଣପୁର ବ୍ଳକ ଓ ଓଡ଼ଗାଁ ବ୍ଳକର କିଛି ଅଞ୍ଚଳ ।

ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରବିନାରାୟଣ ମହାପାତ୍ର ଭାରତୀୟ ଜନତା ପାର୍ଟି ପ୍ରାର୍ଥିନୀ ସୁରମା ପାଢୀଙ୍କଠାରୁ ୧୬୪୨୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। 

୨୦୦୯ ବିଧାନ ସଭା ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସତ୍ୟନାରାୟଣ ପ୍ରଧାନ, ଭାରତୀୟ ଜନତା ପାର୍ଟି ପ୍ରାର୍ଥୀ ସୁରମା ପାଢ଼ୀଙ୍କଠାରୁ ୨୧,୬୦୧ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।

ଇତିହାସ 
ରଣପୁର ଏକ ପ୍ରାଚୀନ ଗଡ଼ଜାତ ରାଜ୍ୟ l ଏହାକୁ ମଧ୍ୟ ନୟାଗଡ଼ର ପ୍ରଥମ ଶ୍ରୀକ୍ଷେତ୍ର କୁହାଯାଏ l ୧୨ଶ ଶତାବ୍ଦୀରେ ଓଡ଼ିଶାର ରାଜା ଅନଙ୍ଗ ଭୀମଦେବ ତତ୍‍କାଳୀନ ରଣପୁର ରାଜାଙ୍କୁ 'ନରେନ୍ଦ୍ର' ଉପାଧି ପ୍ରଦାନ କରିିଥିଲେ । ରାଜବଂଶାବଳୀରୁ ଜଣାଯାଏ, ୩୬୦୦ ବର୍ଷ ମଧ୍ୟରେ ଏହି ରାଜ୍ୟରେ ୧୧୨ଜଣ ରାଜା ରାଜୁତି କରିସାରିଲେଣି । ଏ ରାଜ୍ୟର କ୍ଷେତ୍ରଫଳ ୨୦୩ ବର୍ଗମାଇଲ । ଏଥିରେ ୨୬୫ଟି ଗ୍ରାମ ଅନ୍ତର୍ଭୁକ୍ତ । ଏଠାରେ ପ୍ରାଚୀନ ପ୍ରଥାରେ ଶାସନ ଚାଲୁଥିଲା । ଏ ରାଜ୍ୟ ସେତେ ଉନ୍ନତ ନଥିଲା । ଓଡି଼ଶା ରାଜ୍ୟର ପ୍ରଥମ ମହିଳା ମନ୍ତ୍ରୀ ବସନ୍ତ ମଞ୍ଜରୀ ଦେବୀ ହେଉଛନ୍ତି ରଣପୁରର ରାଜମାତା ।

କିମ୍ବଦନ୍ତୀ 
କିମ୍ବଦନ୍ତୀ ଅନୁସାରେ ପ୍ରାଚୀନ କାଳରେ ରଣାସୁର ନାମରେ ଏକ ରାକ୍ଷସ ଏଠାରେ ବାସ କରୁଥିଲା । ତାରି ନାମାନୁସାରେ ଏ ରାଜ୍ୟର ନାମ ରଣପୁର ହୋଇଛି ବୋଲି ଲୋକବିଶ୍ୱାସ । ପୁରାଣ ଅନୁସାରେ କଳିଯୁଗ
ଆରମ୍ଭର ୧୭୪ ବର୍ଷ ପରେ ଏ ରାଜ୍ୟ ସ୍ଥାପିତ ହୋଇଛି ବୋଲି 'କପିଳ ସଂହିତା'ରେ ଉଲ୍ଲେଖ ଅଛି । ଶୁଣାଯାଏ, ବେଣୁ ରାଜବଂଶର ବିଶ୍ୱବାସବ ଏ ରାଜ୍ୟର ପ୍ରତିଷ୍ଠାତା । ମଣିନାଗ ଏ ରାଜ୍ୟର ପ୍ରସିଦ୍ଧ
ଦେବତା ।

୨୦୦୯ ନିର୍ବାଚନ ଫଳାଫଳ

*: ମୋଟ ବୈଧ ଭୋଟର ଶତକଡ଼ା ଭାଗ

ନିର୍ବାଚିତ ବିଧାୟକଗଣ
୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: 

୨୦୧୯: ସତ୍ୟନାରାୟଣ ପ୍ରଧାନ (ବିଜଦ)
୨୦୧୪: ରବିନାରାୟଣ ମହାପାତ୍ର (ବିଜଦ)
୨୦୦୯: (୧୧୯): ସତ୍ୟନାରାୟଣ ପ୍ରଧାନ (ବିଜଦ)
୨୦୦୪: (୬୧): ସୁରମା ପାଢ଼ୀ (ଭାଜପା)
୨୦୦୦: (୬୧): ରମାକାନ୍ତ ମିଶ୍ର (କଂଗ୍ରେସ)
୧୯୯୫: (୬୧): ରମାକାନ୍ତ ମିଶ୍ର (କଂଗ୍ରେସ)
୧୯୯୦: (୬୧): ଶରତ ଚନ୍ଦ୍ର ମିଶ୍ର (ଜନତା ଦଳ)
୧୯୮୫: (୬୧): ରମାକାନ୍ତ ମିଶ୍ର (କଂଗ୍ରେସ)
୧୯୮୦: (୬୧): ରମାକାନ୍ତ ମିଶ୍ର (କଂଗ୍ରେସ-ଇ)
୧୯୭୭: (୬୧): ରମେଶ ଚନ୍ଦ୍ର ପଣ୍ଡା (ସିପିଆଇ-ମାର୍କ୍ସବାଦୀ)
୧୯୭୪: (୬୧): ରମେଶ ଚନ୍ଦ୍ର ପଣ୍ଡା (ସିପିଆଇ-ମାର୍କ୍ସବାଦୀ)
୧୯୭୧: (୬୦): ରମେଶ ଚନ୍ଦ୍ର ପଣ୍ଡା (କମ୍ୟୁନିଷ୍ଟ)
୧୯୬୭: (୬୦): ବି. ଏସ. ବି. ନରେନ୍ଦ୍ର ମହାପାତ୍ର (କଂଗ୍ରେସ)
୧୯୬୧: (୮୫): ରାମ ଚନ୍ଦ୍ର ରାମ (କମ୍ୟୁନିଷ୍ଟ)
୧୯୫୭: (୫୮): ବସନ୍ତ ମଞ୍ଜରୀ ଦେବୀ (କଂଗ୍ରେସ)
୧୯୫୨: (୯୧): ବସନ୍ତ ମଞ୍ଜରୀ ଦେବୀ (କଂଗ୍ରେସ)

ସ୍ୱାଧୀନତା ପୂର୍ବରୁ (୧୯୪୬-୫୨): ଅନ୍ତର୍ଯ୍ୟାମୀ ସାହୁ (ନିର୍ଦ୍ଦଳୀୟ)

ଆଧାର

ନୟାଗଡ଼ ଜିଲ୍ଲା
ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ